
Parlamentul României

Comisia pentru agricultură, silvicultură, industrie alimentară şi servicii  specifice
                                                                                            Bucureşti, 10.06.1999

                                                                                            Nr.179/ XVIII/4

RAPORT

asupra proiectului de Lege pentru aprobarea

Ordonanţei de urgenţă a Guvernului nr.71/1999

 privind reorganizarea activităţii de protecţia

 plantelor şi carantină fitosanitară 


În urma examinării proiectului de Lege pentru aprobarea Ordonanţei de urgenţă a Guvernului nr.71/1999 privind reorganizarea activităţii de protecţia plantelor şi carantină fitosanitară, în şedinţa din 09.06.1999, comisia propune ca acesta să fie supus spre dezbatere şi adoptare Plenului Camerei Deputaţilor cu următoarele amendamente: 
Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0
1
2
3


Articol unic. – Se aprobă Ordonanţa de urgenţă a Guvernului nr.71/1999 privind reorganizarea activităţii de protecţia plantelor şi carantină fitosanitară.
Articol unic. – Se aprobă Ordonanţa de urgenţă a Guvernului nr.71/1999 privind reorganizarea activităţii de protecţia plantelor şi carantină fitosanitară cu următoarele modificări: 
Ca urmare a modificărilor aduse în textul legii.

1.

După art.2 din Ordonanţa de urgenţă nr.71/1999 se introduce un articol nou, art.21, cu următorul cuprins:

“Art.21 – Agenţia Naţională Fitosanitară are următoarele atribuţii:

a) organizarea activităţii de protecţie a plantelor şi carantină fitosanitară pe  întreg teritoriul ţării, după o concepţie unitară, care să asigure sănătatea plantelor cultivate, a pădurilor, păşunilor şi fâneţelor naturale şi a altor forme de vegetaţie utilă şi a produselor agricole depozitate;

b) coordonarea, îndrumarea tehnică şi controlul activităţii în domeniul fitosanitar şi al omologării şi utilizării produselor de uz fitosanitar;

c) stabilirea normelor fitosanitare, unice şi obligatorii pentru toate persoanele fizice sau juridice deţinătoare de culturi agricole şi alte forme de vegetaţie utilă, precum şi pentru cei care depozitează, transportă şi valorifică vegetale şi produse vegetale;

d) elaborarea strategiei fitosanitare privind apărarea sănătăţii plantelor, prevenirea introducerii şi diseminării pe teritoriul ţării a organismelor de carantină;

e) promovarea sau avizarea proiectelor de legi, hotărâri, ordine şi alte acte normative care privesc activitatea de protecţie a plantelor şi carantină fitosanitară şi regimul produselor de uz fitosanitar, în scopul îmbunătăţirii şi perfecţionării legislaţiei naţionale şi armonizării acesteia cu legislaţia comunitară, organizării, dotării şi funcţionării serviciilor naţionale fitosanitare;

f) elaborarea sau după caz reactualizarea Regulamentului de organizare şi funcţionare a direcţiilor fitosanitare judeţene şi a Municipiului Bucureşti, precum şi a altor regulamente care privesc activitatea de protecţie a plantelor, carantină fitosanitară şi produse de uz fitosanitar;

g) controlul aplicării şi respectării tuturor dispoziţiilor legale, normelor tehnice în domeniul fitosanitar şi al produselor de uz fitosanitar;

h) organizarea şi urmărirea asigurării dotării tehnice şi materiale a direcţiilor fitosanitare judeţene şi a Municipiului Bucureşti, Laboratorului central de carantină fitosanitară şi punctelor de control fitosanitar vamal;

i) organizarea unui sistem informaţional unic pentru monitorizarea vegetalelor şi produselor vegetale care se exportă, importă sau tranzitează România;

j) stabilirea necesarului de cadre şi elaborarea în condiţiile legii şi normativelor în vigoare, a criteriilor tehnice privind încadrarea şi asigurarea personalului de specialitate pentru Direcţiile fitosanitare judeţene, Laboratorul central de carantină fitosanitară şi punctele de control fitosanitar vamal;

k) participă la omologarea produselor de uz fitosanitar şi elaborarea (periodică) a “Codexului” cu produsele de uz fitosanitar omologate pentru a fi utilizate în România;

l) organizarea la nivel naţional a poliţiei fitosanitare;

m) organizarea concursurilor pentru obţinerea gradelor profesionale;

n) abilitarea agenţilor economici pentru importul produselor de uz fitosanitar în condiţiile legii;

o) fundamentează şi face propuneri anual privind necesarul de fonduri pentru acţiunile de protecţia plantelor şi carantină fitosanitară, finanţate de la bugetul de stat;

p) reprezintă România la organismele internaţionale O.E.P.P., F.A.O., O.M.S., I.U.P.A.C. şi altele.”

Deputat:Gh. Cristea – PNŢ - CD
Deoarece se înfiinţează o agenţie, în textul legii trebuie cuprinse atribuţiile.

2.


Art.4 – Direcţiile fitosanitare judeţene şi a municipiului Bucureşti efectuează următoarele activităţi:

a) diagnoza şi prognoza agenţilor de dăunare şi avertizarea producătorilor agricoli, persoane fizice sau juridice privind apariţia şi evoluţia acestora;

b) controlul fitosanitar al vegetalelor şi produselor vegetale importate şi exportate;

c) depistarea şi monitorizarea bolilor, dăunătorilor şi buruienilor de carantină;

d) testarea acţiunii biologice a produselor de uz fitosanitar în vederea omologării în condiţii de producţie;

e) combaterea biologică şi biotehnică a agenţilor de dăunare;

f) abilitarea agenţilor economici pentru acţiuni de comercializare şi prestare de servicii cu produse de uz fitosanitar;

g) controlul calităţii pesticidelor;

h) controlul reziduurilor de pesticide din vegetale şi produse vegetale;

i) monitorizarea întregii activităţi de protecţia plantelor şi carantină fitosanitară pe întreg teritoriul ţării;

j) Elaborarea şi urmărirea aplicării tehnologiilor din domeniul protecţiei plantelor;

k) activitatea de poliţie fitosanitară;

l) urmărirea respectării legislaţiei în vigoare în domeniu;

m) eliberarea autorizaţiilor de import pentru vegetale şi produse vegetale supuse regimului de carantină fitosanitară;

n) alte activităţi specifice.
Art.4 se va modifica şi va avea următorul cuprins:

“Art.4 – Direcţiile fitosanitare judeţene şi a municipiului Bucureşti efectuează următoarele activităţi:

a) diagnoza şi prognoza agenţilor de dăunare şi avertizarea producătorilor agricoli, persoane fizice sau juridice privind apariţia şi evoluţia acestora;

b) controlul fitosanitar al vegetalelor şi produselor vegetale importate şi exportate;

c) depistarea şi monitorizarea bolilor, dăunătorilor şi buruienilor de carantină;

d) testarea acţiunii biologice a produselor de uz fitosanitar în vederea omologării în condiţii de producţie;

e) combaterea biologică şi biotehnică a agenţilor de dăunare;

f) abilitarea agenţilor economici pentru acţiuni de comercializare şi prestare de servicii cu produse de uz fitosanitar în condiţiile legii;

g) controlul calităţii pesticidelor;

h) controlul reziduurilor de pesticide din vegetale şi produse vegetale;

i) monitorizarea întregii activităţi de protecţia plantelor şi carantină fitosanitară pe întreg teritoriul ţării;

j) elaborarea şi urmărirea aplicării tehnologiilor din domeniul protecţiei plantelor;

k) activitatea de poliţie fitosanitară;

l) urmărirea respectării legislaţiei în vigoare în domeniu;

m) eliberarea autorizaţiilor de import pentru vegetale şi produse vegetale supuse regimului de carantină fitosanitară;

n) alte activităţi specifice.”

Deputat: Gh. Cristea – PNŢ - CD
Pentru corelare cu prevederile de la art.21.

3.

După art.11 se introduce un articol nou, art.111, cu următorul cuprins:

“Art.111 – Structura organizatorică şi numărul de persoanal al Agenţiei Naţionale Fitosanitare se vor stabili prin Hotărâre a Guvernului, la propunerea Ministerului Agriculturii şi Alimentaţiei.”

Deputat: P. Mihăilescu - PDSR
Pentru a se specifica clar cine stabileşte structura organizatorică şi numărul de personal.

În cursul dezbaterilor în Comisie, următoarele amendamente nu au fost acceptate:

Nr. 

Crt.
Articolul

(textul iniţial)
Amendamentul propus

(autorul)


Motivare

1.  Argumente pro

2. Argumente contra

0.
1.
2.
3.

1.
Art. 3 – (1)  c) Institutul de cercetări pentru protecţia plantelor.


Se elimină. 

Grupul parlamentar PDSR.
1. Nu există un astfel de institut.

Centrul de Cercetări pentru Protecţia Plantelor se află în subordinea Academiei de Ştiinţe Agricole şi Silvice în conformitate cu Hotărârea Guvernului nr.42/1994, Legea nr.51/1996 şi Legea nr.85/1998.

2. Textul legii se referă la coordonare şi nu subordonare.




Preşedinte,











Secretar,

    Gheorghe Cristea









     Victor Neagu

Întocmit: Experţi parlamentari,


      Aneta Simionescu


      Anton Păştinaru

